Kelatterapi gis både intravenøst og som tabletter, kapsler eller væske som svelges. Siden behandlingsmetoden har potensielt farlige bivirkninger er god diagnostikk avgjørende før behandling iverksettes. Spesielt intravenøs behandling med kelatorer gir ofte kraftige, tildels livstruende bivirkninger. I 2005 døde den fem år gamle autistiske gutten Abubakar Tariq Nadama etter å ha blitt behandlet med kelatterapi.